מאריס בישופס (בלטבית: Maris Bishofs; נולד ב-11 ביוני 1939) הוא צייר ומאייר לטבי-ישראלי.

ביוגרפיה
מאריס בישופס, יליד ריגה, למד בשנים 1959–1965 באקדמיה הלטבית לאמנות, וקיבל תעודה בעיצוב פנים. בשנים 1966–1972 התגורר במוסקבה ועסק באיור ספרים. ב-1972 עלה לישראל עם משפחתו. איורים וקריקטורות שיצר התפרסמו בכתבי עת ובעיתונים, ובהם "ידיעות אחרונות", "הארץ", "וושינגטון פוסט" ו"ליברסיון". תערוכות יחיד שלו במוזיאון ישראל, במוזיאון תל אביב לאמנות ועוד.

בשנת 1978 יצא לאור ספרו הראשון, "The Exhibition". בשנת 1982 יצא לאור בהוצאת הקיבוץ המאוחד ספר האיורים שלו, "פגישות" (עם הקדמה מאת עמוס קינן), ובשנת 1984 יצא לאור באותה הוצאה ספרו "מיני מינים", ובו קריקטורות בנושא מיניות.

בתחילת שנות ה-80 היגר מישראל לפריז, ובשנת 1984 עבר להתגורר בניו יורק, שם יצאו לאור ספריו "Feisty Virginia Woolf" (1985), "The Alien Diaries" (1986), "Soho" (1988). איוריו התפרסמו בעיתונים ובכתבי עת בולטים, ובהם "הניו יורק טיימס", "וול סטריט ג'ורנל", "טיים מגזין", "וילג' ווייס" ועוד.

ב-2003 חזר ללטביה, שם הופיע איור יומי שלו בעיתון Diena, ויצאו לאור עוד שלושה ספרים שלו, "לטביה שלי", "לטביה שלי, עוד" ו-"213".

קישורים חיצוניים

 

 יגאל זורע, פגישה מחודשת  לאן נעלם מאריס בישופס? וגם הרהורים על מוגבלות כוחו של גוגל ו-וויקיפדיה, בבלוג "קווים ונקודות", 1 בפברואר 2013
 , באתר של משרד החוץ הלטבי

הערות שוליים

ציירים ישראלים
מאיירים ישראלים
ישראלים ילידי לטביה
עולים בשנות ה-1970
מהגרים מישראל לארצות הברית
ישראלים שנולדו ב-1939